CELEX: 32019D1297
Language: lv
Date: 2019-07-31 00:00:00
Title: Padomes Lēmums (KĀDP) 2019/1297 (2019. gada 31. jūlijs), ar kuru groza Lēmumu (KĀDP) 2016/2382, ar ko izveido Eiropas Drošības un aizsardzības koledžu (EDAK)

2.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 204/36
               
            
         PADOMES LĒMUMS (KĀDP) 2019/1297
         (2019. gada 31. jūlijs),
         ar kuru groza Lēmumu (KĀDP) 2016/2382, ar ko izveido Eiropas Drošības un aizsardzības koledžu (EDAK)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu, 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 21. decembrī pieņēma Lēmumu (KĀDP) 2016/2382 (1), ar ko izveido Eiropas Drošības un aizsardzības koledžu (EDAK).
                  
               
                     (2)
                  
                  
                     Padome 2018. gada 14. maijā pieņēma Lēmumu (KĀDP) 2018/712 (2), ar ko EDAK tika pilnvarots izveidot kiberjomas izglītības, apmācības, izvērtēšanas un mācību platformu, vienlaikus atzīmējot nepieciešamību nodrošināt papildināmību ar citiem Savienības centieniem un iniciatīvām.
                  
               
                     (3)
                  
                  
                     Padome 2018. gada 6. novembrī pieņēma Lēmumu (KĀDP) 2018/1655 (3), ar kuru groza Lēmumu (KĀDP) 2016/2382 un laikposmam no 2019. gada 1. janvāra līdz 2019. gada 31. decembrim paredz finanšu atsauces summu.
                  
               
                     (4)
                  
                  
                     Politikas un drošības komiteja 2018. gada 20. septembrī pieņēma darbības pilnvaras ES Civilās apmācības grupai, kas ir īpaša Krīžu pārvarēšanas civilo aspektu komitejas konfigurācija.
                  
               
                     (5)
                  
                  
                     Dalībvalstis 2019. gada 15. martā ES Civilās apmācības grupas sanāksmes laikā pauda vajadzību pēc Savienības finansiāla atbalsta apmācību civilajiem koordinatoriem.
                  
               
                     (6)
                  
                  
                     EDAK Vadības komiteja 2019. gada 3. jūnijā nolēma, ka EDAK būtu jāadministrē un jāpārvalda izmaksas, kas saistītas ar apmācību civilo koordinatoru ceļa un uzturēšanās izdevumiem.
                  
               
                     (7)
                  
                  
                     Tādēļ būtu attiecīgi jāgroza Lēmums (KĀDP) 2016/2382,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2016/2382 4. panta 3. punktā pievieno šādu apakšpunktu:
            
               
                           “j)
                        
                        
                           atbalsta Krīžu pārvarēšanas civilo aspektu komiteju un ES Civilās apmācības grupu, administrējot un pārvaldot ceļa un uzturēšanās izdevumus, kas saistīti ar apmācību civilo koordinatoru darbību.”
                        
                     
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 31. jūlijā
            
               
                  Padomes vārdā –
               
               
                  priekšsēdētāja
               
               T. TUPPURAINEN
            
         
         
            (1)  Padomes Lēmums (KĀDP) 2016/2382 (2016. gada 21. decembris), ar ko izveido Eiropas Drošības un aizsardzības koledžu (EDAK) un atceļ Lēmumu 2013/189/KĀDP (OV L 352, 23.12.2016., 60. lpp.).
         
            (2)  Padomes Lēmums (KĀDP) 2018/712 (2018. gada 14. maijs), ar kuru groza Lēmumu (KĀDP) 2016/2382, ar ko izveido Eiropas Drošības un aizsardzības koledžu (EDAK) (OV L 119, 15.5.2018., 37. lpp.).
         
            (3)  Padomes Lēmums (KĀDP) 2018/1655 (2018. gada 6. novembris), ar kuru groza Lēmumu (KĀDP) 2016/2382, ar ko izveido Eiropas Drošības un aizsardzības koledžu (EDAK) (OV L 276, 7.11.2018., 9. lpp.).